गोरखपुर



यूपी बोर्ड की परीक्षाओं में नकल को रोकने के लिए कड़ी निगरानी की जा रही है। संतकबीरनगर में शुक्रवार को परीक्षा के दौरान राज्यमंत्री की बेटी को भी नकल करते हुए पकड़ा गया। इसके चलते माध्यमिक शिक्षा बोर्ड के सचल दस्ते ने उन्हें रस्टिकेट कर दिया।



संतकबीरनगर के सुंदर देवी इंटर कॉलेज में परिवार एवं स्वास्थ्य कल्याण राज्यमंत्री शंखलाल मांझी की बेटी इंटरमीडिएट की गृह विज्ञान प्रथम प्रश्न पत्र की परीक्षा दे रही थी। इस दौरान जिले के फ्लाइंग स्क्वॉड ने वहां छापा मारा। मांझी की बेटी के पास से चिट बरामद हुई। फ्लाइंग स्क्वॉड ने उन्हें रस्टिकेट कर दिया और बी कॉपी दे दी। गोरखपुर के डीएम अमरदीप सिंह ने उसके रिस्टिकेट होने की पुष्टि की है।